# Eksamensoppgave MEVIT4327 høst 2022

Hva menes med strategi? Gjør greie for et utvalg av perspektiver og legg særlig vekt på begrepet ‘strategizing’. Gi eksempler på hvordan disse perspektivene kan komme til uttrykk i konkret arbeid med kommunikasjon. Diskuter deretter hvordan en kan integrere etiske perspektiver i slik strategisk tenkning.

## Sensurguide

**Om undervisningen på emnet**

Studentene har hatt sju forelesninger, med følgende tema/titler:

1. Introduksjon
2. Strategi + gjesteforelesning
3. Planlegging + gjesteforelesning
4. Relasjonsbygging: Dialog og symmetri
5. Retorikk og budskapsstrategi
6. Etikk og strategisk kommunikasjon
7. Oppsummering

**Pensumbøker**

Gulbrandsen, I. T., & Just, S. N. (2020). *Strategizing communication: Theory and practice* (2 ed.). Copenhagen: Samfundslitteratur.

Ihlen, Ø. (2013). *PR og strategisk kommunikasjon: Teorier og fagidentitet*. Oslo: Universitetsforlaget. Kap. 1-4, 6.

Smith, R. D. (2021). *Strategic planning for public relations* (6 ed.). New York: Routledge. 1-254, 365-394.

**Artikler**

Canel, M. J., Barandiarán, X., & Murphy, A. (2022). What does learning by listening bring to citizen engagement? Lessons from a government program. *Public Relations Review, 48*(1). https://doi.org/10.1016/j.pubrev.2021.102132

Capizzo, L. (2022). What counts amid contention? Measuring perceived intractable problems in public relations. *Public Relations Review, 48*(2). https://doi.org/10.1016/j.pubrev.2022.102179

Hagelstein, J., Einwiller, S., & Zerfass, A. (2021). The ethical dimension of public relations in Europe: Digital channels, moral challenges, resources, and training. *Public Relations Review, 47*(4). https://doi.org/10.1016/j.pubrev.2021.102063

Kent, M. L. (2015). The power of storytelling in public relations: Introducing the 20 master plots. Public Relations Review, 41(4), 480-489. doi:10.1016/j.pubrev.2015.05.011

Kent, M. L., & Lane, A. (2021). Two-way communication, symmetry, negative spaces, and dialogue. *Public Relations Review, 47*(2). https://doi.org/10.1016/j.pubrev.2021.102014

Lane, A. B. (2020). The dialogic ladder: Toward a framework of dialogue. *Public Relations Review, 46*(1). https://doi.org/10.1016/j.pubrev.2019.101870

Macnamara, J. (2018). A review of new evaluation models for strategic communication: Progress and gaps. International Journal of Strategic Communication, 12(2), 180-195. doi:10.1080/1553118x.2018.1428978

Palmieri, R., & Mazzali-Lurati, S. (2021). Strategic Communication with Multiple Audiences: Polyphony, Text Stakeholders, and Argumentation. *International Journal of Strategic Communication, 15*(3), 159-176. https://doi.org/10.1080/1553118x.2021.1887873

Place, K. R., Edwards, L., & Bowen, S. A. (2021). Dignity and respect or homocommodification? Applying moral philosophy to LGBTQ public relations. *Public Relations Review, 47*(4). https://doi.org/10.1016/j.pubrev.2021.102085

Simonsson, C., & Heide, M. (2021). Developing a Communicative Logic –The Key to Communication Professionalism. *International Journal of Strategic Communication, 15*(3), 253-273. https://doi.org/10.1080/1553118x.2021.1906682

van der Meer, T. G. L. A., & Jonkman, J. G. F. (2021). Politicization of corporations and their environment: Corporations’ social license to operate in a polarized and mediatized society. *Public Relations Review, 47*(1). https://doi.org/10.1016/j.pubrev.2020.101988

Ihlen, Gulbrandsen og Smith-bøkene har vært grunnbøker. Artiklene har vi først og fremst diskutert i seminarene.

**Krav til oppgaven**

Minimumskrav: Studentene må definere strategi og vise til en eller flere typologier som får fram hvordan en beveger seg fra lineære modeller til fortolkende. Definerer også strategizing-begrepet og gir en grei utlegning av dette. Altså at strategi må forstås ikke bare som plan, men som prosess. De ser også hvordan etisk tenkning kan operasjonalisere som å ta hensyn, orientere seg mot omverdenen og justere kursen.

Gode oppgaver har også gode eksempler på arbeid med kommunikasjonsstrategier basert på de nevnte typologiene. De klarer å trekke inn og diskutere strategizing-perspektivet som legger vekt på samskaping gjennom nettverk, og som er gjort mulig, men også begrenset gjennom teknologi og materialitet.

De aller beste oppgavene klarer å heve diskusjonen om de siste punktene. I tillegg har de en god og selvstendig diskusjon av koblingen mellom strategi og etikk, mellom effektivitet og etikk. De kan også problematisere om strategisk tenkning hører hjemme i etiske overveielser (jamfør pliktetikk).